Τα Χρονικά του Βουνού

Τα Χρονικά του Βουνού αποτελούνται από 12 μικρές ιστορίες που επικεντρώνονται στο Όρος Ποικίλο. Διάφορες περιγραφές και αφηγήσεις περιπετειών στο Βουνό περιλαμβάνονται, μέσω οπτικής ανθρώπων και ζώων.

## Σειρά

Το καλοκαίρι του 2015, εγράφη μια μικρή ιστορία που υμνούσε τις τοποθεσίες του Βουνού και την εμπειρία της ανακάλυψής του από τον Βουόριορ James Kingston. Μέχρι το χειμώνα του 2017 όταν ξεκίνησαν περισσότερες εκδρομές στο βουνό, δύο ακόμη ιστορίες είχαν προστεθεί. Η σειρά υποτίθεται πως θα παρέμενε τριλογία, μέχρι που προστέθηκαν 8 ακόμη ιστορίες την άνοιξη του 2018.

Πρόκειται κυρίως για περιγραφική σειρά, αν και πληθώρα προσωπικών εμπειριών των Βουόριορς στο Βουνό αναφέρονται επίσης. Η αφήγηση γίνεται μέσω του 1ου ή του 3ου προσώπου. Το πρώτο είδος περιλαμβάνει ιστορίες υπό την οπτική ζώων (πχ αλεπούδων) ή ανθρώπων, ενώ το δεύτερο πρόκειται για ιστορίες πιο 'απόμακρες' ως προς τον αφηγητή, που αναλαμβάνουν ρόλο περιγραφικό σχετικά με τη γραφικότητα του Βουνού.

Μέχρι το Σεπτέμβριο του 2018, 12 ιστορίες έχουν συνολικά γραφεί. Δεν είναι γνωστό το εάν το Βουνό θα επιστρέψει για επιπλέον σειρές, μα η 12η ιστορία, Τα Δάση του Αλμπαεντινάν, ονομάστηκε το φινάλε της σειράς στις 13 Ιουλίου του 2018.

Στις 8 Σεπτεμβρίου του 2019 μια ολοκαίνουρια ιστορία του Βουνού εγράφη, μέρος συνεργασίας με την Κωνσταντίνα Μελέτη, αν και δεν ανεγνωρίσθη ως μέρος των Χρονικών του Βουνού. Ονομάζεται Το Μυστικό στα Κυπαρίσσια, είναι γραμμένη εξ' ολοκλήρου στα ελληνικά, και δεν αποτελεί μέρος του κανόνα. Αποτελεί συνέχεια των περιπετειών του Eli έπειτα από τα γεγονότα με τα πνεύματα των δαιμόνων στη Δεύτερη Κεραία στό Ανάμεσα στα Δάση, στο Λιοπύρι.

Αργότερα το Σεπτέμβρη του 2019, ανακοινώθηκε πως η ιστορία θα είχε και συνέχεια, την τελευταία στην τριλογία του Eli, την Πανσέληνος στο Βουνό, η οποία θα γραφόταν κάπου μέσα στο Φθινόπωρο του 2019.

Η ιστορία δημοσιεύθηκε στις 18 Οκτωβρίου του 2019.

Ανεξάρτητα από την τριλογία του Eli και τα Χρονικά, μια ιστορία χωρισμένη σε 5 κεφάλαια, αποκαλούμενη Κάποια Νύκτα στο Ιερό, που μίλαγε για τα γεγονότα και τις περιοχές που μαρτυρήθηκαν στη Λίμνη Κουμουνδούρου και την Αφαία Σκαραμαγκα επρόκειτο νά γραφεί στα μέσα του Νοεμβρίου του 2019.

Η ιστορία δημοσιεύθηκε στις 19 Νοεμβρίου του 2019.

Στις 7 Απριλίου του 2020, η δεύτερη ανεξάρτητη ιστορία σε πολυτονικά ελληνικά δημοσιεύθηκε, το Αμάρο Μπάρο Γκιβέ, έπειτα απο 3,5 μήνες προετοιμασίας, από το συγγραφέα James Kingston.

Στις 11 Μάη 2020, μια σύντομη ιστορία βουνού σε πολυτονικά ελληνικά εγράφη, σχετικά με τις περιοχές κοντά στις Μακρινές Κεραίες, ονομαζόμενη Ψυχές Αλήτισσες.

Στις 31 Αυγούστου του 2020, άλλη μια ιστορία βουνού γραμμένη σε πολυτονικά ελληνικά δημοσιεύθηκε, αναλύοντας τις ιστορίες ενός παλιού θαλασσοπόρου και καπετάνιου που έψαχναν ένα μυθικό κειμήλιο από την εποχή της σταύρωσης του Ιησού Χριστού. Η ιστορία ονομάστηκε Όσα δεν πήρε το Κύμα και περιλαμβάνει τα σκηνικά του Βουνού το λιγότερο, βασισμένη στην πόλη του Ασπροπύργου και τα ναυπηγεία στο Σκαραμαγκά.

## Χαρακτήρες

**Εli** χνουδωτή αλεπού, γνώστης των βουνοκορφών και κάτοικος στη Ζαχαρίτσα και το Κασκαντάμι. Το παρελθόν του είναι άγνωστο, ξέρουμε όμως που δούλευε για τους Γηραιότερους των Αλεπούδων σε διάφορες επικίνδυνες αποστολές συμπεριλαμβανομένου του μακελειού στη Δεύτερη Κεραία. Εμφανίζεται στα Χρονικά του Βουνού #6 Ανάμεσα στα Δάση, στο Λιοπύρι, και στην ανεξάρτητη ιστορία Το Μυστικό στα Κυπαρίσσια. Εμφανίζεται επίσης στο Πανσέληνος στο Βουνό. Αναφέρεται στο Ψυχές Αλήτισσες.

**Ανώνυμη Αλεπού** χαρακτήρας εμφανιζόμενος στα Χρονικά του Βουνού #4 Ηλιοβασίλεμα στο Βουνό, φύσει περίεργη, το όνειρο της οποίας ήταν να επισκεφθεί τις χαμηλότερες παρυφές του Βουνού, Το Μοναστήρι και την Πρώτη Κεραία. Σκοτώθηκε από κυνηγούς

**Ανώνυμη Αλεπού 2** έξυπνη αλεπού με την ικανότητα να μιλά με ανθρώπους μέσω κάποιου περίεργου πετραδιού, ανταλλάσσοντας ιστορίες και εμπειρίες με τον Άνθρωπο, όπως την περιπέτεια με το στρατό στα Χρονικά του Βουνού #8 Οι Αποθήκες και τις ονειρικές περιοχές πίσω από τις κορυφές του βουνού στό Τα Δάση του Αλμπαεντινάν. Εμφανίζεται και στις δύο ιστορίες.

**Άνθρωπος** ανώνυμο άτομο που γίνεται ο αφηγητής των περισσότερων ιστοριών τρίτου προσώπου και τοποθετεί τον εαυτό του στην αφήγηση στις 'Αποθήκες' και τα 'Δάση του Αλμπαεντινάν'. Στο φινάλε της σειράς φαίνεται πως πλέον είναι πολύ γηραιότερος, κάτι που θα έκανε και την αλεπού επίσης γερασμένη, και εμφανίζεται να τιμά το Βουνό τις τελευταίες του στιγμές. Η ταυτότητά του παραμένει άγνωστη, αλλά φημίζεται πώς μπορεί να είναι ο ίδιος ο Βουόριορ James Kingston. Επέστρεψε στην ιστορία Πανσέληνος στο Βουνό.

## Τα Χρονικά

Έως τον Ιούλιο του 2018, 12 ιστορίες έχουν γραφεί στη σειρά των Χρονικών του Βουνού.

* Το τραγούδι του Βουνού *Πρεμιέρα*
* Η γοητεία του Βουνού
* Τα τέλη του Βουνού
* Ηλιοβασίλεμα στο Βουνό
* Της Σκιάς η Ανηφόρα
* Ανάμεσα στα Δάση, στο Λιοπύρι
* Μυστικά στο Μακρύ Δρόμο
* Οι Αποθήκες
* Το Θέατρο το Μεσημέρι
* Σύννεφα στον Κορυδαλλό
* Λάθος Στροφή στα Εσπερινά Μονοπάτια
* Τα Δάση του Αλμπαεντινάν *Φινάλε*